Mahuta NanaiaHon NANAIA MAHUTA (Minister of Foreign Affairs): Tēnei ka tū au ki te tuku aku whakaaro mō te pānui tuatahi o te pire nei. Matariki tāpuapua Matariki whanaunga kore Matariki tohu mate. Tērā a Pohutukawa e hāo nei e tō nei i te tini ki te pō. Tēnei me haere wheturangitia atu ra koutou ngā mātanga o Tara Tokanui koutou kei te waka a Māui kei te ika a Māui - te hautupua. Tupua Nuku kia hono atu koe ki te kāhui whetū hau e piataata mai na e whakanikoniko i te waka o Taramainuku. Whatu ngarongaro te tangata toitū te whenua toitū te kupu ko te kupu ki a koutou rā haere haere haere.Ka tika me mihi atu rā Tara Tokanui ki a Ngai Te Rangi Ngāti Ranginui tērā ki a Whetumarama Wereta me tōna momo kua rongo tātou te nui o tana mahi i te wā o te ora hei whakapou kaha kia hiki kia hāpai i ngā kaupapa mō te iwi Māori he ringa rehe he kai rangahau he wahine humarie ki te nuinga o ana mahi. Nō reira e Whetu ka hoki ngā mahara i te wa ka noho koe kei runga i tērā o ngā poari hei whakariterite i ngā tūru Māori i raro i te komihana pōti nui o mahi ki a mātou nei. Ko te whakaaro ki tō whānau i tēnei wā ko tā rātou nei tāonga ko te wā ka mahue ake tērā pouri. Nō reira i tēnei wā tonu haere okioki e au te moe.Mehemea ka titiro ake ki te rohe whanui o Tara Tokanui māma noa te rongo ki ngā hononga ā-whanaunga ā rohe ki Hauraki whānui tatū atu rā ki Ngāi Te Rangi Ngāti Ranginui ā hipa atu ki te pūtake o te hononga nui ki a mātou ki Waikato. Nō reira e mihi ana ki te nui o ngā kōrero kua puta mai i tēnei wā te taumahatanga o te whakahaere o ngā take Tiriti. Ehara tēnei he huarahi māma he huarahi tino tino taumaha na runga i te āhuatanga o te hitori e rua ngā wāhanga ki a Tara Tokanui mō te rironga atu o rātou whenua tētahi mō te take raupatu ko ngā mahi o te Karauna kia tangohia ngā whenua o Tara Tokanui. Te mamae nui e kawea nei e rātou. Tuarua ko te ture i raro i te ture o te Public Works Act tērā tētahi anō o ngā patutanga me ki kei runga i a Tara Tokanui. Nō reira ko tāku ki a rātou kia kaha kia kaha kia maia i ngā au piki me ngā auheke o te wā kia kaha kia maia ki te whakatakoto tika ā koutou nei kaupapa i mua i te komiti taketake te wetewete i te maha o ō koutou nei hiahia whakaaro kaore e kore ka puta mai ētahi o ngā whakaaro awangawanga i mua i a koutou; ēngari i te mutunga me anga whakamua mō te anamata te tino take ka tāea koutou tātou te rapu i ngā oranga o ngā take Tiriti. Ka nui te mihi atu rā ki ngā Minita o mua ki a Chris Finlayson o ināianei ki Andrew Little arā ki ngā apiha o te Karauna ki ngā kaiwero o Tara Tokanui nā koutou te mahi nunui hei whakatakoto te nui o ngā hiahia kei roto ki tēnei o ngā kaupapa i tēnei wā tonu. Ka hoki ngā whakaaro ki te hononga a Tara Tokanui ki to rātou whenua ki te ia o Ōhinemuri ki a rātou nei marae maha tērā ki a Ngahutoitoi ko te tumanako mā ngā whakatupuranga e kite i ngā painga e kite nei koutou me mahia kia whakamahi i ngā painga mo ratou ake ake tonu atu. Tēnā tātou katoa. [I'd like to stand and express my thoughts about the first reading of this bill. Matariki the rainy season Matariki of the departed loved ones Matariki the sign of passing. There yonder is Pohutukawa pulling and scooping the multitudes towards the night. Farewell to the wise and noble of Tara Tokanui everyone on the great canoe of Māui and the great fish of Māui the demigod. Tupua Nuku where you connect to the clusters of stars that adorn and beautify the mystical canoe of Taramainuku. People fade away but the land always remains and so does the word and this word I send forth to you farewell farewell farewell. It's also important to acknowledge Ngāi Te Rangi and Ngāti Ranginui to Whetumarama Wereta and people of such calibre. We are very familiar with her huge efforts while she was still alive her efforts to support and advocate for kaupapa pertaining to iwi Māori a hard worker a curious mind a compassionate woman during her time working. And so Whetu I remember the time you sat on the board to manage Māori seats under the voting commission. We saw you worked a lot. The thoughts at this stage are to your family. What they have on their side is time to heal the sadness. And so for now farewell and rest in peace. If you look towards the wider region of Tara Tokanui you will also see the many kinships and relationships around the region from wider Hauraki all the way to Ngāi Te Rangi Ngāti Ranginui and further towards the wider region of my people of the Waikato. And so I want to acknowledge what has previously been said pertaining to the difficulties and issues of the Treaty. This isn't easy; it is very difficult especially in regards to the past in which there were two events that rendered Tara Tokanui without land: one was the taking of land by the Crown to take the lands of Tara Tokanui the oppression of their people; second was the law under the Public Works Act which had major repercussions against Tara Tokanui. I encourage them to remain diligent and brave during the ups and downs of time and to remain forward thinking when it comes to laying down your case before the Māori Affairs Committee to calculate and discuss your aspirations and I have no doubt that there will be times where you will disagree with what has been said before you; however at the end of the day you must always push forward for the future is the main concern. Only then will we all see the benefits of te Tiriti. I also want to acknowledge the former Minister Chris Finlayson and the current Minister Andrew Little and to the officials of the Crown and to the leaders also of Tara Tokanui whose huge efforts go unseen. I'd also like to acknowledge Tara Tokanui's connections to their lands to Ōhinemuri their many marae to Ngahutoitoi as well with the hope that the future generation will see the benefits that you wish for them so that you can work towards that goal for ever and ever. Thank you all very much.]Motion agreed to.Bill read a first time. Bill referred to the Māori Affairs Committee.